Metafoori ja võrdluse puhul, kus kujutluse ülekannet piirab ainult sarnasusesuhe (mis võib olla ka ainult üldise tundelise mulje sarnasus), on kirjaniku käed kõige vabamad kujutelmade sissetoomiseks, mis rikastaksid lugeja muljeid tundetoonidega, mis ei sisaldu või ei ilmu nähtavale otsesõnastuses.  Seepärast on nad (eriti metafoor) tundelise maali eelistatuimaks vahendiks. Jean Paul, tundelise stiili üks kõige tüüpilisemaid esindajaid, andis talle oma seisukohalt nif iseloomuliselt "figuuride kunin­gatari" nime. Siinkohal esitub küsimus, missuguses rakenduses esineb see figuur Kreutzwaldil.